text: Il pensoit bien k'en son pays
   Se retraïroit à envis ;
   Car bien sot que forfait avoit
   À l'usage qui i estoit,
   Que moult auroit ainçois à faire
   K'en son pays osast retraire.
   Mais moult à envis le diroit
   À cele que il enportoit.
   En son cuer ot en proposé
   Que, quant il auroit espousé,
   K'en I pays divers iroit
   Là où nus ne le connoistroit,
   PageV01P202
   Et manderoit privéement
   En son pays or et argent.
   Ainsi lairoit le tans passer.
  